Ma, kinders sterf in brandŉ Ma en haar twee kinders is dood en nog ŉ man is beseer toe hulle huis aan die brand geraak het in KwaZulu-Natal. Die LUR vir gemeenskapsveiligheid, Willies Mchunu, sê die polisie is Maandag na die brandende huis in Mbitane buite KwaMaphumulo ontbied. Mchunu sê die polisie het met hulle aankoms die lyke gevind van die 48-jarige ma en haar seuns, onderskeidelik vyf en agt jaar oud. Die beseerde man is na die Umphumulu-hospitaal geneem.